ZATMENIE MESIACA NA DEVÍNE // magický zážitok pod nočnou oblohou
2025-09-07 18:30 - 22:00 (Europe/Bratislava) | Hrad Devín, Muránska 10, Bratislava, Slovakia (Slovak Republic)
Zažite výnimočný večer pod hviezdami! V nedeľu 7. septembra vás srdečne pozývame na pozorovanie zatmenia Mesiaca na hrade Devín, ktorý bude pri tejto príležitosti otvorený až do 22:00.
Od 18:30 sa môžete usadiť na lúke pred Garayovým palácom, kde bude zatmenie krásne viditeľné voľným okom – bez potreby teleskopov, v príjemnej atmosfére na dekách pod večernou oblohou.
Zatmenie začne približne o 19:00, svoj vrchol dosiahne o 20:11 a skončí okolo 22:00. Súčasťou programu bude aj krátky odborný výklad od členov Slovenského zväzu astronómov.
Vstupné: 8 € dospelý / 4 € zľavnený (študent, senior, ZŤP).
Vstupenky v predaji v pokladnici hradu Devín a online na webe hraddevin.mmb.sk.
V prípade nepriaznivého počasia sa podujatie neuskutoční.

JOGA NA DEVÍNE // zážitkové podujatie
2025-09-10 18:30 - 20:00
Zažite večer plný pokoja a vedomého pohybu priamo na hrade Devín. Počas vybraných letných termínov si návštevníci budú môcť oddýchnuť pri jemnom pohybe a krátkej meditácii. V sprievode pomalého „flow“ cvičenia uvoľníte telo aj myseľ – necháte stíchnuť myšlienky, spomalíte dych a precítite prítomný okamih. Na hrade Devín si spoločne vychutnáme západ slnka, prehĺbime dych a uvoľníme telo.
Partnerom podujatia je Yoga House.
Vstupné: 8 €, na mieste 10 €
Vstupenky v predaji v pokladnici hradu Devín aj na webe vstupenky.mmb.sk.

KINO NA HRADE DEVÍN: BASTARD // filmové premietanie pod hviezdami
2025-09-11 19:30 - 22:00
Na záver letnej sezóny 2025 prináša MMB na hrad Devín filmový večer, počas ktorého zažijú návštevníci a návštevníčky nočnú atmosféru hradu pri premietaní filmovej snímky:
BASTARD, Nikolaj Arcel, Dánsko/ Nórsko, 2023, 127 min
Bastard je strhujúca dráma zasadená do polovice 18. storočia, ktorá rozpráva príbeh o dobývaní dánskych vresovísk, o nespútanej prírode, veľkých snoch a ešte väčších obetách. Je to príbeh o hrdom a nekompromisnom mužovi a o žene, ktorá sa stane jeho spojenkyňou v boji proti zlu, smrti a zatrateniu.
Podujatie je organizované v spolupráci s Film Europe.
Vstupné: 8 €, na mieste 10 €
Vstupenky v predaji online na vstupenky.mmb.sk.

DEVÍN PRE VŠETKÝCH // inkluzívny komunitný festival
2025-09-13 14:00 - 21:00
Na hrade Devín sa uskutoční inkluzívny komunitný festival, ktorý prepája ľudí všetkých vekov, schopností a príbehov. Festival vznikol v spolupráci s občianskym združením Kolesá sa majú točiť – Wheels Should Be Rolling a nesie jasné posolstvo: Nejde o výnimky, ale o to, čo nás spája.
Podujatie odštartuje nenáročná cyklojazda okolo hradu – vhodná pre deti, dospelých aj seniorov. K dispozícii bude strážené parkovanie bicyklov a profesionálny cykloservis v spolupráci s Cshop.
Na hlavnom pódiu sa stretnú dve inšpiratívne osobnosti: obľúbený spisovateľ Daniel Hevier a olympijský víťaz Matej Tóth, ktorí predstavia svoj projekt Strážcovia pohybu – rozhýb telo, rozhýb myseľ. O energiu a pohyb sa postarajú aj parkouristi z Big Street Project, ktorí ukážu, ako prekonať fyzické aj mentálne prekážky.
Silným momentom programu bude inkluzívna bubnovačka pod vedením lektora Tona Gutha – rytmus a muzikoterapia spoja svet počujúcich a nepočujúcich.
Múzeum mesta Bratislavy pripraví komentované prehliadky hradu a interaktívnu Escape Room hru, ktorá preverí tímového ducha, zvedavosť a chuť objavovať.
Po západe slnka sa hrad premení na tanečný parket. Houseový set DJ Kuba Kinga a koncerty bratislavských kapiel Space Cats a La3no Cubano rozprúdia atmosféru a prepoja publikum bez rozdielov.
Vstupné: podľa bežného cenníka hradu Devín.
Posledný vstup na hrad: 20.00
Vstupenky sú dostupné v pokladnici hradu.

ODVÁŽNE PÁTRANIE: TAJOMSTVÁ NAPOLEONSKÝCH ČIAS // zážitkové podujatie
2025-09-19 19:00 - 21:00
Vyrazte s nami na dobrodružnú výpravu plnú pátrania, hádaniek a odvážnych úloh! Tentoraz vás séria Odvážne pátranie zavedie na majestátny hrad Devín, kde sa vydáme po stopách napoleonských vojsk, ktoré kedysi prešli týmto historickým miestom.
Čakajú vás zábavné aj poučné stanovištia, kde si deti spolu s rodičmi preveria svoje schopnosti, bystrosť i odvahu. Spolu odhalíme: čo robili vojaci počas ťažení, ako sa orientovali v teréne, a čo sa stalo s hradom počas napoleonských výprav.
Okrem zaujímavých úloh sa môžete tešiť aj na krásne výhľady a nevšedný zážitok z objavovania histórie.
Vstupné:
Malá rodinná vstupenka (1 dospelý + 2 deti): 10 €
Veľká rodinná vstupenka (2 dospelí + 3 deti): 15 €
Kapacita podujatia je obmedzená.
Vstupenky v predaji na vstupenky.mmb.sk.

ŠARKANIÁDA NA DEVÍNE // rodinné podujatie pre malých aj veľkých // KITES TAKE TO THE SKIES OVER DEVÍN! // a family-friendly event for all ages
2025-09-20 15:00 - 18:00
Pozývame vás na podujatie plné farieb a pohybu – šarkany sa opäť rozletia nad Devínom. V príjemnom prostredí s výhľadom na sútok riek budú oblohu zdobiť desiatky šarkanov všetkých tvarov a veľkostí.
Okrem lietania vás čaká interaktívny rozprávkový program so žonglérskymi prvkami a výtvarný ateliér pre deti aj dospelých. Na mieste bude zabezpečené aj občerstvenie, takže si môžete dať niečo pod zub a oddýchnuť si.
Každý šarkan bude odmenený malou pozornosťou. Ak bude vlastnoručne vyrobený, dostane ešte jednu navyše.
Podujatie organizujeme v spolupráci s Mestskou časťou Devín.
Vstupné: Rodiny so šarkanom majú vstup zdarma (rodina = 2 dospelé osoby + dieťa). Pre ostatných platí vstupné podľa aktuálneho cenníka na hrade Devín.
Posledný vstup do hradného areálu o 17:30.
Vstupenky v predaji v pokladnici hradu Devín.

Join Us for a Colorful and Active Event – Kites Take to the Skies Over Devín! We invite you to an event full of color and movement – kites will once again soar above Devín. In a pleasant setting with a view of the river confluence, dozens of kites of all shapes and sizes will decorate the sky.
In addition to flying kites, enjoy an interactive fairy-tale program with juggling elements and an art workshop for children and adults. Refreshments will also be available on site, so you can grab a bite and relax.
Every kite will receive a small gift. Handmade kites will receive an extra reward!
This event is organized in cooperation with the Devín Municipal District.
Admission: Families with a kite enter for free (family = 2 adults + 1 child). All other visitors pay according to the current Devín Castle ticket prices.
Last entry to the castle grounds is at 5:30 PM.
Tickets are available at the Devín Castle ticket office.

ZRUŠENÉ // RYTIERI NA DEVÍNE // historický festival
2025-10-04 10:00 - 17:00
Mrzí nás to, ale podujatie plánované na 4. 10. je zrušené z náhlych zdravotných dôvodov. Ďakujeme za pochopenie.
Prvýkrát sa stretneme na hrade Devín aj v októbri – netradične, no o to výnimočnejšie. Čaká vás príjemný jesenný deň plný histórie, objavovania a rozprávkových príbehov v čarovnej atmosfére tohto jedinečného miesta.  Program prinesie orientálne tance so závojmi a šabľami, napínavé vystúpenie Tajomstvo slovanského meča inšpirované archeologickým nálezom starého meča, kúzelnícke okienko a veľkolepý Turnaj odvážnych, na ktorom sa udatní rytieri na koňoch popasujú o srdce princeznej so zlým a nepozvaným rytierom. Deň zakončí záverečný ceremoniál plný šermu a tanca.
Okrem vystúpení vás čakajú aj zábavky pre deti, jazda na koni (živom aj drevenom), stredoveká strelnica, remeselné stánky a chutné občerstvenie.
Hlavný organizátor: TOSTABUR (Tovarišstvo starých bojových umení a remesiel v Bratislave).
Vstupné: základné: 12 €; zľavnené: 6 €; veľké rodinné (2 dospelí a 1 – 3 deti): 27 €; malé rodinné (1 dospelý a 1 – 2 deti): 15 €
Vstupenky v predaji v pokladnici hradu Devín a online na webe hraddevin.mmb.sk.

NOČNÁ PRECHÁDZKA HISTÓRIOU HRADU DEVÍN // komentovaná prehliadka
2025-10-10 18:30 - 20:00
NOČNÁ PRECHÁDZKA HISTÓRIOU HRADU DEVÍN
Vstúpte za hradby hradu Devín po zotmení a objavte jeho príbehy v atmosfére noci. Komentovanou prehliadkou vás prevedie správkyňa hradu Petra Palíková Kohútová, ktorá vám priblíži históriu, povesti a odhalí aj menej známe zákutia tohto jedinečného miesta.
Nezabudnite si so sebou priniesť baterky.
Vstupné: základné 5 € , zľavnené 3 €
Kapacita: 30 osôb
Vstupenky v predaji v pokladnici hradu Devín a online na webe vstupenky.mmb.sk.
V prípade nepriaznivého počasia sa podujatie ruší.

LAMPIÓNOVÝ SPRIEVOD NA HRADE DEVÍN // LANTERN PARADE AT DEVÍN CASTLE
2025-10-18 16:00 - 19:30
Zažite magický večer na hrade Devín, kde sa historické múry rozžiaria stovkami svetiel. Čaká vás podujatie plné radosti, hravej atmosféry a pestrého programu pre celú rodinu. Prineste si vlastný lampión a staňte sa súčasťou svetelného sprievodu, ktorý oživí toto výnimočné miesto.
Tvorivé a zábavné aktivity pre deti budú pre vás pripravené od 16.30 hod.
Lampiónový sprievod sa začne o 19.00 hod.
Vstupné:
– bez lampiónu: 5 €
– zvýhodnené vstupné (1 dospelý + 1 dieťa + 1 lampión): 2 €
Vstupenky sú v predaji v pokladnici hradu Devín.
Experience a Magical Evening at Devín Castle. Join us for a magical evening at Devín Castle, where the historic walls will glow with hundreds of lights. Enjoy a festive event full of joy, playful atmosphere, and a diverse program for the whole family. Bring your own lantern and become part of a luminous procession that will bring this extraordinary place to life.
Creative and fun activities for children start at 4:30 PM.The lantern procession begins at 7:00 PM.
Admission:– Without a lantern: €5– Special family ticket (1 adult + 1 child + 1 lantern): €2
Tickets are available at the Devín Castle ticket office.

DEŇ SLOBODY NA DEVÍNE // DAY OF FREEDOM AT DEVÍN
2025-11-16 10:00 - 16:00
Hrad Devín je miesto, ktoré je neodmysliteľne späté s udalosťami Nežnej revolúcie. Tu sa v zime 1989 konali symbolické zhromaždenia a pokojné demonštrácie patriace k záverečným momentom pádu komunistického režimu.
MMB ponúka pri príležitosti jej výročia znížené vstupné 1 €, v rámci ktorého bude sprístupnený celý areál. Určite odporúčame nevynechať výstavu Pozor, hranica! Devín v železnej opone 1948 – 1989, špeciálne na túto príležitosť doplnenú výnimočným artefaktom z čias devínskych demonštrácií.
V spolupráci s Ústavom pamäti národa ponúkame aj tri bezplatné komentované prehliadky v SK (o 10.00, 13.00 a 15.00 hod.), ktoré sa začnú pri pamätníku Brána slobody pri sútoku Dunaja a Moravy a skončia sa priamo na hrade Devín. Prehliadkami bude sprevádzať Peter Mikle, riaditeľ Archívu ÚPN, a priblíži v nich časy existencie železnej opony, keď okolie Devína patrilo medzi najstráženejšie miesta v krajine.
Počet miest je limitovaný, preto je nutná registrácia vopred na odkazoch nižšie:
– komentovaná prehliadka o 10:00
– komentovaná prehliadka o 13:00
– komentovaná prehliadka o 15:00

Devín Castle – Special 1€ Admission & Velvet Revolution ExhibitionOn November 16, take advantage of a reduced €1 entry to Devín Castle. Although the special guided tours will be in Slovak only, the castle grounds feature information panels and the exhibition “Attention, Border! Devín on the Iron Curtain 1948–1989”, now enhanced with an artifact from the 1989 demonstrations.

ZRUŠENÉ_NOČNÁ OBLOHA NAD HRADOM DEVÍN IV // pozorovanie hviezd
2025-11-21 18:30 - 22:00
Mrzí nás to, ale z dôvodu nepriaznivého počasia a zlej viditeľnosti sme nútení zrušiť podujatie.O vrátenie vstupného prosím požiadajte na tejto e-mailovej adrese: vstupenky@mmb.sk
Ďakujeme za pochopenie.
Pozorovali ste už niekedy vesmír profesionálnym teleskopom?  O tento zážitok sa postaráme v exteriéroch hradu Devín v spolupráci s profesionálmi zo Slovenského zväzu astronómov. Za ich výkladu a asistencie budete mať možnosť pozorovať nočnú oblohu a namieriť teleskop na vesmírne telesá, napríklad Jupiter, Mesiac, dvojhviezdy, ako i objekty hlbokého vesmíru – galaxie či hmloviny.
Na podujatie si treba priniesť vlastné svietidlo, baterku alebo čelovku s funkciou červeného svetla.
Harmonogram:
18.30 – vstup pre verejnosť
19.30 – začiatok komentovanej prehliadky nočnej oblohy
20.00 – začiatok pozorovania na stanovištiach
22.00 – plánované ukončenie
Vstupné: základné 8 € , zľavnené 4 €
Vstupenky sú v predaji v pokladnici hradu Devín. alebo online na webe hrad.devin.mmb.sk

KAPACITA NAPLNENÁ_ODVÁŽNE PÁTRANIE PO SVIATOČNEJ NÁLADE NA HRADE DEVÍN // zážitkové podujatie pre rodiny
2025-12-05 17:30 - 19:30
Ako vyzerá hrad počas sychravej zimnej noci? Aké tajomné zákutia a nečakané nástrahy sa v ňom skrývajú? Dokáže vaša rodina spolupracovať a nájsť Mikulášove stopy ukryté hlboko v jeho útrobách?
Pozývame všetky odvážne deti a ich rodičov na nezabudnuteľnú nočnú pátračku!
Trúfate si vstúpiť do tajomného sveta hradu potme? Pribaľte si baterku a vydajte sa s nami na dobrodružnú výpravu, počas ktorej zapojíte všetky zmysly, odhalíte množstvo zaujímavostí a zažijete nejednu napínavú aktivitu.
A chýbať nebude ani obľúbené nočné opekanie marshmallows pri ohni!
Otestujte svoju odvahu a odneste si nielen nezabudnuteľné zážitky, ale aj malú odmenu. Tešíme sa na vás!
Kapacita podujatia je obmedzená.
Vstupné:
Malá rodinná vstupenka (1 dospelý a 2 deti) – 10 €
Veľká rodinná vstupenka (2 dospelí a 3 deti) – 15 €
Vstupenky v predaji online na webe mmb.sk.

VIANOCE NA DEVÍNE // CHRISTMAS AT DEVÍN CASTLE
2025-12-12 16:00 - 19:00
Pridajte sa k nám a zažite kúzlo blížiacich sa Vianoc! Čaká vás program plný dobrej nálady, vianočných kolied a voňavého punču.
17.00 Vianoce, ako ich (ne)poznáte
Ako vyzerali Vianoce v časoch, keď hrad Devín ešte pulzoval každodenným životom? Čo nesmelo chýbať na sviatočnom stole šľachtickej rodiny a aké tradície dodržiavali obyvatelia hradu pred stáročiami?
Počas komentovanej prehliadky sa spoločne prenesieme do minulosti a objavíme, ako sa sviatky slávili v rôznych obdobiach hradnej histórie – od stredoveku až po obdobie, keď sa Devín stal šľachtickým sídlom. Hradné múry ožijú príbehmi a atmosférou starých Vianoc, ktorú vám priblíži správkyňa hradu Petra Palíková Kohútová.
Stretneme sa pri soche Slovanka, odkiaľ vyrazíme na prehliadku.
18.15 Rozsvietenie vianočného stromčeka
Na Dolnom hrade spolu rozsvietime a ozdobíme vianočný stromček za sprievodu kolied a punču. Nezabudnite si priniesť vlastnú ručne vyrobenú ozdobu z prírodných materiálov a pomôžte nám vytvoriť na Devíne pravú sviatočnú atmosféru.
Každá ozdoba pridá svoj príbeh a spraví tento večer ešte výnimočnejším.
Vstupné: základné 2 €
Vstupenky v predaji online na mmb.sk a v pokladnici hradu Devín.

Experience the Magic of Christmas at Devín Castle!Join us for an evening full of festive cheer, Christmas carols, and the scent of warm punch.
The second part of the program – decorating and lighting the Christmas tree on the Lower Castle – is open to all visitors, including international guests! Bring your own handmade ornament made from natural materials and help us create a truly festive atmosphere. Each ornament adds a story, making this evening unforgettable.
Admission: 2 €Tickets available online at mmb.sk and at the Devín Castle ticket office.

ZA HRADBAMI DEVÍNA // komentovaná prehliadka
2026-01-24 15:30 - 17:00
Už tradične vstúpime do nového roka na hrade Devín komentovanou prehliadkou. Areálom hradu vás prevedie jeho správkyňa Petra Palíková Kohútová, ktorá poodhalí zákulisie správy hradu a predstaví plány na sezónu 2026 – od aktuálnych aktivít až po pripravované novinky.
Na zahriatie bude pripravený horúci nápoj. Pozývame vás stráviť sobotný zimný podvečer v jedinečnej atmosfére hradu Devín.
Vstupné zľavnený: 2,50 €
Vstupné dospelý: 5,00 €
Vstupenky v predaji na pokladnici hradu Devín alebo online na mmb.sk.

AKO PREŽIŤ VALENTÍN (NA HRADE) // zážitkový program
2026-02-14 16:30 - 19:00
Príďte zažiť párovú pátračku pre dospelých, kde Valentín nie je len o kvetoch a sladkostiach, ale aj o priateľstve a ľudských vzťahoch.
S mapkou plnou indícií a zábavnými úlohami budete spoločne objavovať tajomstvá hradu, riešiť hádanky a spoznávať sa pri večeri plnom smiechu a dobrodružstva. Na konci vás čaká odmena za úspešné zvládnutie všetkých výziev.
Vezmite svojich partnerov, najlepších priateľov alebo príbuzných a otužte spolu váš vzťah na zimnom hrade Devín!
Posledný vstup na podujatie je o 18:00 hod.
Párové vstupné: 12,00 € pre dve osoby
Vstupenky v predaji na pokladnici hradu Devín alebo online na mmb.sk

HRANICA, KTORÁ ROZPRÁVA // rodinný program
2026-02-28 15:30
Vo výstave Pozor, hranica! na hrade Devín sa prenesieme do čias, keď okolie hradu nebolo miestom pre výletníkov, ale prísne stráženou hranicou. Budeme hľadať stopy minulosti, riešiť úlohy a objavovať príbehy ľudí, ktorí sa pokúšali hranicu prekročiť. Fotografie, dokumenty a svedectvá nás zavedú k príbehom miesta, kde rozhodovala odvaha aj strach. Na konci sa spolu zamyslíme nad tým, čo znamená sloboda, bezpečie a pravidlá — a prečo sú tieto hodnoty pre nás dôležité aj dnes.
Odporúčaný vek: 10+ (s rodičmi)
Kapacita podujatia je obmedzená.
Vstupné:
Malá rodinná vstupenka (1 dospelý a 2 deti) – 10,00 € (5 lístkov);
Veľká rodinná vstupenka (2 dospelí 3 deti) – 15,00 € (5 lístkov)
Vstupenky v predaji na pokladnici hradu Devín alebo online na mmb.sk

OD TOTALITY K TOTALITE // komentovaná prehliadka
2026-03-14 16:30 - 18:00
Ako sa mení význam historickej pamiatky v čase, keď sa mení režim? Počas prehliadky si priblížime obdobie, keď sa koncom 30. rokov 20. storočia Devín dostal pod nemeckú správu a stal sa súčasťou Tretej ríše. Povieme si, ako sa veľká politika premietla do podoby hradu a jeho využitia, ktorý sa mu v tom čase pripisoval. V druhej časti sa zameriame na čas po oslobodení v roku 1945 a na zmeny, ktoré priniesol komunistický prevrat vo februári 1948. Návštevníci a návštevníčky sa dozvedia, ako sa menil vzťah k hradu, jeho miesto v spoločnosti a spôsob, akým bol interpretovaný.
Vstupné: 5 €, zľavnené 3 €
Vstupenky v predaji v pokladnici hradu Devín alebo online na mmb.sk.

JARMOK NA HRADE DEVÍN // rodinný program
2026-04-12 09:15 - 16:00
Chcete si aj vy užiť pohodový jarný deň na hrade? Zoberte svoju rodinu na podujatie JARmok na hrade Devín plné hier, divadla a zábavy v areáli národnej kultúrnej pamiatky.
Čaká vás dobrodružný zber vajíčok pre deti, divadelné predstavenie či tvorivé workshopy. Môžete si vyskúšať aj keramikárske dielne pod vedením ateliéru Wild poppy ceramics, zapojiť sa do aktivít o dunajskej prírode v spolupráci s ochranármi a absolvovať komentovanú prehliadku hradu. Podujatie nadväzuje na predchádzajúci ročník a symbolicky otvára jarnú sezónu na hrade Devín.
Program:
09.15 – otvorenie pre zberačov vajíčok
10.00 – štart zberu vajíčok (pri soche Slovanky)
11.00 – Divadlo Houže – O Jankovi a Marienke alebo Krutohustý les
13.00 – detský workshop BROZ-u
15.00 – Devín, ako ho (ne)poznáte – komentovaná prehliadka
Vstupné do 10.00: základné 5 € (bez košíka), zľavnené 2 € (rodič, dieťa a košík).
Po 10.00 platí bežný cenník hradu Devín.
Vstupenky v predaji v pokladnici hradu Devín.
13.00 – detský workshop BROZ-u
Interaktívny environmentálny program pre deti a rodiny, ktorý hravou formou približuje dunajskú prírodu a význam ochrany biodiverzity. Súčasťou je krátka exkurzia s výkladom o pastve zvierat, tvorivé aktivity, veľké drevené puzzle vyzy veľkej, ukážky pôvodných druhov rýb, tematické tetovačky aj infostánok s ochranármi, ktorí predstavia dunajskú divočinu a svoju prácu.
11.30 – O Jankovi a Marienke alebo Krutohustý les
Interaktívne rodinné predstavenie plné humoru, hudby a fantázie, ktoré hravou formou rozpráva známy rozprávkový príbeh trochu inak. Diváci sa spolu s hrdinami vydajú do krutohustého lesa, kde ich čakajú nečakané stretnutia, dobrodružstvo aj jemné ponaučenie o odvahe a priateľstve.
Kto by nepoznal príbeh o Jankovi a Marienke? Divadlo Houže vám však tentokrát prináša detektívne dobrodružstvo, v ktorom si príde na svoje malý i veľký divák. Nerozpovie vám ho nik iný, než sám horár Peter Martinček, starostlivý lesák ktorý náhle musí prísť na koreň tomu, kde sa zrazu vzal hladomor, prečo Vajce nikdy neodišlo na vandrovku a na rozprávkovú krajinu padol veľký, krutohustý tieň!
Námet, text a réžia: Matej Truban
Dramaturgia: Hana Launerová
Scéna, bábky a kostým: Michaela Zajačková a Michaela Urbanová
Účinkuje Lukáš Takáč a Matej Truban
Dĺžka: 40 minút
Veková vhodnosť: 6+
15.00 – Devín, ako ho (ne)poznáte
So správkyňou Petrou Palíkovou Kohútovou objavíte skryté zákutia hradu a odhalíte fascinujúce príbehy, ktoré formovali jeho históriu. Prezradí vám zaujímavosti zo života hradu a jeho správy, ktoré návštevníkom často zostávajú skryté.

NOČNÁ OBLOHA NAD HRADOM DEVÍN IV // pozorovanie hviezd // NIGHT SKY OVER DEVÍN CASTLE IV // stargazing
2026-04-24 18:30 - 22:00
Pozorovali ste už niekedy vesmír profesionálnym teleskopom? Na hrade Devín vám prinesieme jedinečný večerný zážitok pod hviezdami s odborným výkladom od Slovenského zväzu astronómov. Návštevníci budú mať možnosť sledovať vesmírne objekty prostredníctvom špeciálnej techniky a spoznávať zaujímavosti o nočnej oblohe v autentickej atmosfére hradného areálu. Počas podujatia bude nad horizontom aj Mesiac, ktorý ponúkne atraktívne pozorovanie pre malých i veľkých.
Podujatie je vhodné pre širokú verejnosť a uskutoční sa v exteriéri hradu, preto sa odporúča teplé oblečenie a pevnejšia obuv. Nezabudnite si priniesť vlastné svietidlo, baterku alebo čelovku s funkciou červeného svetla.
Harmonogram:
18.30 – vstup pre verejnosť
19.30 – začiatok komentovanej prehliadky nočnej oblohy
20.00 – začiatok pozorovania na stanovištiach
22.00 – plánované ukončenie
Vstupné: základné 8 €, zľavnené 4 €
Vstupenky sú dostupné online na mmb.sk, na pokladnici alebo prostredníctvom QR kódu priamo na mieste.

Have you ever observed the universe through a professional telescope? Join us for a unique evening under the stars at Devín Castle with expert guidance from the Slovak Astronomers Association. Visitors will be able to observe celestial objects using special telescopes and learn fascinating facts about the night sky. The Moon will also be visible above the horizon, offering a beautiful sight for all ages.
The event takes place outdoors, so warm clothing and sturdy shoes are recommended. Please bring your own flashlight or headlamp with a red-light option.
Schedule:18:30 – Entrance for visitors19:30 – Guided introduction to the night sky20:00 – Telescope observations begin22:00 – End of the event

Admission: Standard €8, Reduced €4
Tickets are available online at mmb.sk, at the ticket office, or via a QR code on site.

BMD: PO STOPÁCH ĽUDOVÍTA // rodinný program
2026-04-25 11:00 - 13:00
Vydajte sa s nami na napínavú cestu časom a pomôžte vyriešiť záhadu! Jeden slávny Ľudovít sa stratil na hrade Devín a je len na vás, aby ste ho našli.
Rodiny s deťmi čaká interaktívne pátranie po stopách ukrytých v areáli hradu. Prostredníctvom zábavných úloh a hádaniek spoznáte obdobie, v ktorom Ľudovít žil, a dozviete sa množstvo fascinujúcich príbehov o hrade.
Pripravte sa na dobrodružstvo plné objavovania, učenia a spoločnej zábavy!
Kapacita podujatia je obmedzená (20 rodín).
V prípade záujmu si rezervujte vstupenku online na hraddevin.mmb.sk.
Vstupné na hrad Devín počas Bratislavských mestských dní: 2 eurá.

BMD: HRAD DEVÍN V LITERATÚRE // komentovaná prechádzka
2026-04-25 15:00 - 17:00
Čo robili štúrovci na Devíne? Komentovaná prechádzka predstaví hrad Devín ako silný motív slovenskej literatúry a symbol, ktorý formovala najmä generácia štúrovcov.
Zameria sa na to, ako sa historické miesto postupne menilo na kultúrny a národný obraz prítomný v textoch 19. storočia aj neskorších období. Priblíži známe literárne reflexie Devína a ich historické súvislosti, ako aj význam pamäti a romantického myslenia. Podujatie ponúkne nový pohľad na prepojenie literatúry, histórie a konkrétneho miesta v priestore Bratislavy.
Prednášku si pre vás pripravila Dana Hučková, literárna historička z Ústavu slovenskej literatúry SAV.
Kapacita je obmedzená na 35 ľudí. V prípade záujmu si rezervujte vstupenku online na hraddevin.mmb.sk.
Vstupné na hrad Devín počas Bratislavských mestských dní: 2 eurá.

BMD: ZA HRADBAMI DEVÍNA // komentovaná prehliadka
2026-04-26 15:00 - 17:00
Vyberte sa spolu s nami na prehliadku hradu Devín v sprievode jeho správkyne Petry Palíkovej Kohútovej.
Spoločne objavíme menej známe zákutia areálu, priblížime si udalosti, ktoré hrad formovali v priebehu stáročí, a nahliadneme aj do jeho budúcnosti – predstavíme plány a podujatia letnej sezóny.
Zažite Devín z novej perspektívy a spoznajte jeho skryté príbehy.
Kapacita je obmedzená na 35 ľudí. V prípade záujmu si rezervujte vstupenku online na hraddevin.mmb.sk.
Vstupné na hrad Devín počas BMD je 2 eurá.
